

Vispārizglītojošo skolu skolotāju slodzes modelēšanas apraksts 16.01.2015.

[bookmark: _GoBack]Modelējot skolotāja noslodzi:
1. Tabulas kolonnā C atbilstošajā rindiņā katram skolotājam izvēlas mācību priekšmetu grupu un kolonnā D atbilstošajā rindiņā ieraksta skolotāja kontaktstundas.
2. Ja skolotājs māca vairākus mācību priekšmetus, tad vienam skolotājam tabulas kolonnā C tiek aizpildītas vairākas rindiņas, kolonnā D norādot mācību priekšmetu grupu.
3. Ja skolotājs māca matemātiku vai kādu no valodām, kolonnas E atbilstošajā rindiņā tiek pārrēķinātas 40 min kontaktstundas uz astronomiskajām stundām, paredzot mācību procesa nodrošināšanai papildus 80% laiku katrai mācību stundai.
4. Ja skolotājs māca mūziku, mākslas, mājturību, sportu, psiholoģiju, filozofiju, kolonnas E atbilstošajā rindiņā tiek pārrēķinātas 40 min kontaktstundas uz astronomiskajām stundām, paredzot mācību procesa nodrošināšanai papildus 60% laiku katrai mācību stundai.
5. Ja skolotājs māca visus pārējos mācību priekšmetus, kolonnas E atbilstošajā rindiņā tiek pārrēķinātas 40 min kontaktstundas uz astronomiskajām stundām, paredzot mācību procesa nodrošināšanai papildus 70% laiku katrai mācību stundai.
6. Kolonnas F atbilstošajā šūnā katram skolotājam tiek ierakstīta  1 astronomiskā stunda atbalsta pasākumu nodrošināšanai skolēniem (konsultācijas, individuālais darbs ar skolēnu, komunikācija ar skolēnu un vecākiem u.c.). Ja skolotājs māca vairākus mācību priekšmetus, kolonnā F ieraksts tiek izdarīts vienu reizi. 
7. Ja skolotājs audzina klasi, direktors kolonnā F apmaksāto darba stundu skaitu papildina ar 1-5 darba stundām. Ja skolotājs veic kādus citus pasākumus mācību procesa atbalstam (darbs ar talantīgajiem, darbs ar skolēniem, kam mācību grūtības, reemigrantiem, imigrantiem, u.c.), direktors skolotājam palielina apmaksātās darba laika stundas līdz 8. 
8.  Kolonnas G atbilstošajās šūnā katram skolotājam tiek ierakstīta  1 astronomiskā stunda izglītības iestādes darbības efektivitātes nodrošināšanai (metodiskais darbs, pedagogu savstarpējā sadarbība u. C.). Ja skolotājs māca vairākus mācību priekšmetus, kolonnā G ieraksts tiek izdarīts vienu reizi. 
9. Ja skolotājs aktīvi piedalās izglītības iestādes attīstības veidošanā, direktors skolotājam kolonnas G atbilstošajā šūnā palielina apmaksātās darba laika stundas no 1 līdz 4. 
10. Kolonnā D sasummētajam kontaktstundu skaitam jāsakrīt ar skolas mācību gadam apstiprinātā mācību stundu plāna kontaktstundu summu.
11. Kolonnā H tiek aprēķināts skolotājam apmaksājamai darba laiks nedēļā astronomiskajās stundās.
12. Kolonnā I  tiek aprēķināts skolotāja darba nedēļas apmaksātais laiks slodzēs pa priekšmetu grupām.
13. Kolonnā J tiek parādīta kopējā skolotāja nedēļas slodze.
14. Kolonnas J summai jābūt vienādai ar IZM aprēķināto un skolai piešķirto skolotāju amata vienību skaitu.




